Държавен вестник, бр. 49, 2007 г., стр. 68

С Т Р .  68
Д Ъ Р Ж А В Е Н   В Е С Т Н И К
Б Р О Й  49
Вписва емисията дялове в публичния регистър
по чл. 30, ал. 1, т. 3 ЗКФН, воден от КФН.
Вписва Договорен фонд “ЦКБ Гарант” като
емитент в регистъра по чл. 30, ал. 1, т. 3 ЗКФН,
воден от КФН.
Председател: А. Апостолов
28016
АГЕНЦИЯ ПО КАДАСТЪРА
ЗАПОВЕД № РД-16-24
от 11 май 2007 г.
На основание чл. 35, ал. 1 и 2 ЗКИР, както и ис-
кане до Агенцията по кадастъра с вх. № 09-20 от
24.IV.2007 г. от кмета на община Горна Оряховица
откривам производство по създаване на кадастрал-
на карта и кадастрални регистри за урбанизираната
територия на с. Драганово, община Горна Оряхови-
ца, област Велико Търново.
Границите на района за изработване на кадаст-
рална карта и кадастрални регистри са в съответст-
вие с границите на урбанизираната територия на
с. Драганово съгласно действащия регулационен план.
1. Правоспособното лице, на което се възлага
изработването на кадастралната карта  и кадастрал-
ните регистри за посочения район, е ЕТ “Морава—
Красимир Зиновиев”, вписан в регистъра по чл. 12,
т. 8 ЗКИР със заповед № 511 от 4.VII.2001 г. на изпъл-
нителния директор на Агенцията по кадастъра.
2. Графикът за извършване на дейностите е обявен
в службата по кадастъра, общината и кметството.
3. В срок 30 дни от обнародването на заповедта в
“Държавен вестник” собствениците са длъжни да
означат на свои разноски границите на поземлените
имоти на територията на района в съответствие с
актовете за собственост.
За изпълнителен директор: М. Чалева
30843
АГЕНЦИЯ ЗА ПРИВАТИЗАЦИЯ
РЕШЕНИЕ № 3128-П
от 6 юни 2007 г.
На основание чл. 1, ал. 2, т. 1, чл. 4, ал. 1 и чл. 32,
ал. 2, т. 1 ЗПСК, чл. 2, ал. 1, т. 1, чл. 3, ал. 1, т. 1, чл. 5
и чл. 6, ал. 1 от Наредбата за търговете и конкурсите
и в съответствие с протоколно решение № 11505 от
6.VI.2007 г. на изпълнителния съвет Агенцията за
приватизация реши:
1. Продажбата на 53 дяла, представляващи 100 %
от капитала на “Цитас”—ЕООД, София (наричано
по-нататък за краткост “дружеството”), да се извър-
ши чрез публичен търг с явно наддаване.
2. Търгът ще се проведе при следните условия:
2.1. Начална тръжна цена 1 700 000 лв., която се
оферира в левове и се заплаща съгласно изисквани-
ята, съдържащи се в тръжната документация.
2.2. Стъпка на наддаване—150 000 лв.
2.3. Депозитът за участие е парична вноска
400 000 лв. и се превежда по банковата сметка на
Агенцията за приватизация, посочена в тръжната
документация, най-късно до изтичане на срока за
подаване на предложения.
2.4. Тръжната документация, която не съдър-
жа информационен меморандум, се закупува в
Агенцията за приватизация, София, ул. Аксаков
29, стая 406, от датата на вземане на настоящото
решение в срок до 15-ия ден считано от датата на
обнародване на решението в “Държавен вестник”.
Тръжната документация е с цена 1000 лв. и се пре-
доставя след заплащането є в касата на Агенцията
за приватизация.
2.5. При получаване на тръжната документация
представителят на съответния кандидат следва да
представи документ за самоличност и документ за
актуално съдебно състояние на юридическото лице,
което представлява, а в случаите на упълномощава-
не—и пълномощно в писмена форма. Документите
по предходното изречение, които са съставени на
език, различен от българския, следва да бъдат при-
дружени с превод на български език.
 2.6. Предварителни квалификационни изисква-
ния—до участие в търга се допускат лица, които
извършват някоя от следните дейности:
 2.6.1. обучение по широк кръг специалности от
професионални направления в три от четирите ос-
новни области на науката—хуманитарни, природни,
обществени и технически; и/или
2.6.2. обучение в една от основните области на
науката, изкуствата, физическата култура и военно-
то дело; и/или
2.6.3. обучение за професионална квалификация
и/или начална квалификация и/или преквалифика-
ция и/или допълнителна квалификация.
Необходимите документи, които следва да бъдат
представени като доказателство за съответствие с
някое от предварителните квалификационни изиск-
вания, и разясненията относно начина на доказване
на съответствието на лицата с предварителните ква-
лификационни изисквания се съдържат в тръжната
документация.
 2.7. Не се допускат до участие в търга консорци-
уми, офшорни дружества или друга форма на сдру-
жаване, специално учредена за участие в търга.
2.8. Информационният меморандум на дружест-
вото се предоставя за закупуване само на лицата,
които са закупили тръжна документация, отговарят
на някое от предварителните квалификационни изис-
квания по т. 2.6 и са подписали декларация за нераз-
гласяване на информация. На лицата, които са заку-
пили информационен меморандум на дружеството,
Агенцията за приватизация издава сертификат за
регистрация.
2.9. Цената на информационния меморандум на
дружеството е 1000 лв.
2.10. Срок за подаване на предложения за учас-
тие в търга—до 14 ч. българско време на 43-ия ден
считано от датата на обнародване на решението в
“Държавен вестник”. Предложенията се подават в
стая 209 на Агенцията за приватизация.
2.11. Посещения и огледи на дружеството могат
да се извършват от лица, получили сертификат за
регистрация, всеки работен ден до началния час на
провеждане на търга след закупуване на тръжната
документация и представяне на удостоверение за
право на извършване на оглед, издадено от Агенци-
ята за приватизация.
2.12. Търгът ще се проведе на 43-ия ден от датата
на обнародване на решението в “Държавен вестник”
в 14 ч. българско време в сградата на Агенцията за
приватизация.
 3. Утвърждава тръжната документация и проек-
та на договор за приватизационна продажба на 53
дяла, представляващи 100 % от капитала на “Ци-
тас”—ЕООД, София.
Изпълнителен директор: Т. Николов
29692